Eman Ahmed Abd El Aty

Eman Ahmed Abd El Aty (; 9. syyskuuta 1980 Aleksandria – 25. syyskuuta 2017 Abu Dhabi) oli egyptiläinen, jota pidettiin alkuvuoteen 2017 saakka maailman painavimpana elossa olleena naisena.Former 'heaviest woman' Eman Ahmed Abd El Aty dies BBC 25.9.2017, viitattu 28.4.2024 Eman Abdul Atti died Overall Trending 25.9.2017, viitattu 28.4.2024 Hän painoi enimmillään jopa 504 kilogrammaa.Niamh McIntyre, World's heaviest woman, who suffered from rare thyroid condition, dies aged 37 Independent 25.9.2017, viitattu 28.4.2024 Carol Yager oli kuitenkin vielä painavampi ennen kuolemaansa vuonna 1994.John Robinson, Michigan's Heaviest Person: The Sad & Tragic Tale of Carol Yager WITL-FM 8.7.2021, viitattu 28.4.2024 == Varhaiset vaiheet == Abd El Aty painoi syntyessään noin viisi kiloa.Janice Williams, World's Heaviest Woman? Egyptian Approved For Weight Loss Surgery In India IB Times 8.12.2016, viitattu 28.4.2024 Saatuaan halvauksen 11-vuotiaana hän ei enää pystynyt poistumaan kotoaan.Nina Dale, Puoli tonnia painaneen naisen leikkaus ei onnistunutkaan? Lääkärit erosivat valehtelusyytösten vuoksi Iltalehti 27.4.2017, viitattu 28.4.2024 Abd El Aty kärsi jostain sairaudesta, joka aiheutti kudosten vakavaa turpoamista ja vaikeita aineenvaihdunnan häiriöitä. Itse hän luonnehti sairauttaan elefanttitaudiksi, mikä lihavuuden hoitojen yhteydessä myöhemmin kyseenalaistettiin. Abd El Aty eli liikuntakyvyn menetettyään äitinsä ja siskojensa hoivattavana. == Lihavuushoidot == Abd El Atylle anottiin hoitoja varten viisumia Intian suurlähetystöstä Kairosta, mutta ensimmäinen viisumihakemus hylättiin. Kirurgi Muffazal Lakdawalan vetoomuksen myötä Intian ulkoministeri Sushma Swaraj puuttui asiaan, jolloin viisumi myönnettiin. Abd El Aty siirrettiin helmikuussa 2017 tilauslennolla Mumbaihin. Sairaalaan kirjaamisen yhteydessä punnittiin 504 kilogramman paino. Maaliskuussa 2017 Lakdawalan johtama ryhmä teki Abd El Atylle bariatrisen leikkauksen Saifeen sairaalassa.Katriina Mäkelä, Maailman lihavin nainen kuoli Abu Dhabissa - sydän ja munuaiset pettivät Iltalehti 25.9.2017, viitattu 28.4.2024 Lakdawala palkittiin leikkauksesta. Operaation ja nestemäisen ravitsemuksen myötä Abd El Aty menetti yli 300 kilogrammaa painostaan. Abd El Atyn läheiset olivat tyytymättömiä toipumisen asteeseen ja kiistivät pudonneen painon määrän. Läheiset olivat tyytymättömiä myös siihen, ettei Abd El Aty pystynyt puhumaan, oli sinertävä ja oli kytkettynä ruokintaletkuun. Julkisen kiistan ja valehtelusyytösten seurauksena suurin osa Abd El Atyn hoitoon Intiassa osallistuneista lääkäreistä irtisanoutui. Erimielisyyksien johdosta Abd El Aty siirtyi businessluokan matkustajana Abu Dhabiin Arabiemiirikuntiin toukokuussa 2017.Egyptian considered 'world's heaviest woman' dies in UAE hospital Africanews 12.9.2019, viitattu 28.4.2024 Jatkohoito suunniteltiin abudhabilaiseen Burjeelin sairaalaan, vaikka lääkärit pitivät lentoa hyvin riskialttiina Abd El Atyn tila huomioiden. Painoksi kuitenkin punnittiin Intiasta lähdön yhteydessä 176,6 kilogrammaa, mikä sopi Mumbain lääkäriryhmän väitteisiin. Arabiemiirikunnissa suunniteltiin lisäleikkauksia. Tavoitteena oli saada Abd El Aty vielä liikkumaan. == Kuolema == Abd El Atyn terveydentila alkoi vakavasti heikentyä sairaalassa Abu Dhabissa 22. syyskuuta 2017. Hän oli hiljattain viettänyt 37-vuotispäiväänsä. Abd El Aty kuoli 25. syyskuuta 2017 sairauksistaan johtuneisiin komplikaatioihin. Hänen kerrottiin kärsineen sydänsairaudesta ja munuaisten vajaatoiminnasta. == Lähteet == Luokka:Egyptiläiset henkilöt Luokka:Tieteellisen mielenkiinnon kohteena olevat henkilöt Luokka:Ylipaino Luokka:Vuonna 1980 syntyneet Luokka:Vuonna 2017 kuolleet